රාජ්‍ය සේවයේ විධායක නිලධාරින්ගේ ප්‍රවාහන පහසුකම්වලට අදාළ යල් පිනූ චක්‍ර ලේඛ වර්තමානයට ගැලපෙන සේ සංශෝධනය කිරීම සඳහා මූලික කටයුතු දැනටමත් අවසන් කර ඇති අතර දැනට පවතින ගාස්තුව කාලීනව සංශෝධනය වන බව රාජ්‍ය පරිපාලන සහ ස්වදේශ කටයුතු අමාත්‍යාංශයේ ලේකම් පී. බී. අබේකෝන් මහතා පවසයි.ඉහත කී නිලධාරින්ගේ ප්‍රවාහන පහසුකම්වලට අදාළව ක්‍රියාත්මක වු 1984.08.15 අංක 264 දරන රාජ්‍ය පරිපාලන චක්‍ර ලේඛය සහ 1999.10.08 22/99 සහ 2004.12.27 22/99 (iv) චක්‍ර ලේඛ මෙසේ සංශෝධනය වන බව ලේකම්වරයා නිවේදනයක් නිකුත් කරමින් පවසා තිබේ.“යල් පිනූ නිල වාහන චක්‍ර ලේඛයෙන් රජයට බිලියන ගණනක පාඩුවක්” යනුවෙන් පසුගිය ජූනි 8 වැනිදා දිනමිණ පුවත්පතේ පළවූ ප්‍රධාන වාර්තාව සම්බන්ධයෙන් තොරතුරු දක්වමින් ලේකම්වරයා එම නිවේදනය එවා තිබේ.